section_heading: Uvijek jedninstveni
paragraph_text: Uoči izlaska novog albuma "The 2th Law" Matt je njegov stil opisao kao "kršćansku gangsta-rap-jazz odiseju, s nešto ambijentalnog buntovnog dubstepa i metal-flamenco-kaubojske psihodelije koja otapa lice...". Naravno, bila je to samo šala, ali poanta je u tome što Muse upija utjecaje oko sebe i koristi ih onako kako želi - na svoj način. Iako su dečki i sada, kao i gotovo svaki put ranije, najavljivali ovaj album kao nešto "radikalno drugačije" i "revolucionarno", krajnji je rezultat novo stapanje se svime ostalim u zvuk koji se stalno mjenja, ali u neku ruku ostaje isti. Kako god da ga odlučite zvati i što god novo u njega utrpali, uvijek je momentalno prepoznatljiv fanovima. Na albumu "Black Holes and Revelations" Muse ima stvar po imenu Supermassive Black Hole. Od svih naslova dosadašnjih pjesama ovaj ga vjerojatno najbolje opisuje: ovaj je sastav golema crna rupa koja uvlači sve oko sebe i širi se, ali svejedno ostaje jednako tajanstvena kao i na početku.